清明节最美的古诗词清明
唐 杜牧
清明时节雨纷纷，路上行人欲断魂。
借问酒家何处有？牧童遥指杏花村。
寒食
唐 韩翃
春城无处不飞花，寒食东风御柳斜。
日暮汉宫传蜡烛，轻烟散入五侯家。
闾门即事
唐 张继
耕夫召募爱楼船，春草青青万项田；
试上吴门窥郡郭，清明几处有新烟。
清明日
唐 李建勋
他皆携酒寻芳去，我独关门好静眠。
唯有杨花似相觅，因风时复到床前。
清明
宋 黄庭坚
佳节清明桃李笑，野田荒冢自生愁。
雷惊天地龙蛇蛰，雨足郊原草木柔。
清明
宋 王禹偁
无花无酒过清明，兴味萧然似野僧。
昨日邻家乞新火，晓窗分与读书灯。
苏堤清明即事
宋 吴惟信
梨花风起正清明，游子寻春半出城。
日暮笙歌收拾去，万株杨柳属流莺。
清明后登城眺望
唐 刘长卿
风景清明后，云山睥睨前。
百花如旧日，万井出新烟。
草色无空地，江流合远天。
长安在何处，遥指夕阳边。
清明即事
唐 孟浩然
帝里重清明，人心自愁思。
车声上路合，柳色东城翠。
花落草齐生，莺飞蝶双戏。
空堂坐相忆，酌茗聊代醉。
清明日
唐 温庭筠
清娥画扇中，春树郁金红。
出犯繁花露，归穿弱柳风。
马骄偏避幰，鸡骇乍开笼。
柘弹何人发，黄鹂隔故宫。
蝶恋花
晏几道